Foto: Reuters NATO bosh kotibi Yyens Stoltenberg milliarder Donald Trampni AQSh prezidentligi uchun saylovda g‘olib bo‘lgani munosabati bilan muborakbod etdi. Bu haqda alyansning rasmiy saytida ma’lum qilingan. «Men Donald Trampni Qo‘shma shtatlarning yangi prezidenti bo‘lgani bilan tabriklayman va u bilan birga ishlashga tayyorligimni bildiraman», — degan u. Stoltenberg AQShning yetakchilik roli «NATO uchun har qachongidan ham muhim ekani»ni bildirgan. U Trampni 2017 yilda Bryusselda o‘tadigan NATO sammitiga taklif qilgan. Bundan oldinroq Finlyandiya prezidenti Trampni AQSh prezidentligi bilan tabriklagani xabar qilingandi.